Ragnvald Skrede

Ragnvald Skrede () var ein norsk forfattar, litteraturkritikar og omsetjar frå Vågå kommune.

Han arbeidde som lærar i Vågå frå 1924 til 1936. I åra etter krigen arbeidde Skrede som journalist og litteraturkritikar i hovudstadsavisene Dagbladet og Verdens Gang.

 Diktarverk 
Skrede var 45 år gammal då han byrja forfattarskapen sin i 1949. Han blei raskt ein respektert forfattar og litteraturkritikar. Som diktar brukte han ofte klassiske og regelfaste strofeformer, og forfattarskapet hans er prega av store idéhistoriske kunnskapar. Diktsamlingane hans fekk svært gode kritikar, og han slo gjennom og vart ein respektert lyrikar med ei gong. Han brukte ofte klassiske og regelfaste strofeformer i dikta og forfattarskapet hans er prega av store idéhistoriske kunnskapar.

 Den dømde diktaren 
Bak verket til Skrede låg ein personleg tragedie som ikkje ikkje var offentleg kjent i den tida han dreiv som forfattar og kritikar. I 1936 vart han dregen for retten og dømd for seksuelle overgrep mot tre av jentene han hadde vore lærar for. 

Skredebiografane Egil Ulateig og Otto Hageberg har gått langt i å hevda at Skrede var uskuldig dømd. Dei meinte at bygdefolket var blitt skandaliserte av den svært offentlege skilsmissa og rettstvisten til foreldra hans 1890-åra, i tillegg til at broren Anders var dømd for mord. Vidare skal sambygdingane ha sett på Skrede som «radikal», mellom anna fordi han heldt seksualundervising.

Under rettssaka på Gjøvik prøvde Skrede sjølv å overtyda om uskylda si ved å skildra den hetsen han meinte han var blitt utsett for i bygdemiljøet. Også i samtida blei det sett på som oppsiktsvekkande at 25 sambygdingar leverte eit «protestskriv» mot den tiltalte med sterke nedsetjande utsegn om karakteren hans. På den andre sida blei forklaringane til dei fornærma sett på som svært truverdige.

Då Skrede debuterte som forfattar med ei bok om Tarjei Vesaas i 1947 og fekk gitt ut dei fyrste diktsamlingane sine i åra etter var det ingen som trekte fram at han var straffedømd, og han sa heller ikkje noko om det sjølv i offentlegheita. Saka vart ikkje ålment kjend att før Otto Hageberg og Egil Ulateig skreiv om henne i Skrede-biografiane sine i 2003. 

 Prisar og utmerkingar 
 1952 Kritikarprisen for I open båt på havet
 1962 Sunnmørsprisen for Frå kjelde til sjø
 1963 Sokneprest Alfred Andersson-Ryssts fond
 1967 Doblougprisen

 Diktsamlingar 
 1949 Det du ikkje veit 
 1952 I open båt på havet 
 1955 Den kvite fuglen 
 1961 Bak dei siste blånar 
 1962 Frå kjelde til sjø 
 1963 Mellom romarar 
 1966 Grunnmalm 
 1969 Lauvfall 
 1970 Vintersvale 
 1971 Flyttfuglar 
 1973 Gamaldans 
 1975 Brenning 

 Biografiar om Ragnvald Skrede 
 Otto Hageberg: Svidd sjel : ein biografi om Ragnvald Skrede (Samlaget, Oslo, 2003) ISBN 82-521-5751-3 
 Egil Ulateig: Korsfestelsen : historien om Ragnvald Skrede og Vågå (Forlaget Reportasje, Lesja, 2003) ISBN 82-995299-4-8

 Kjelder 
 Utdjupande artikkel om Skrede skriven av Otto Hageberg på snl.no

 Bakgrunnsstoff 
 Digitaliserte bøker av Ragnvald Skrede hjå Nasjonalbiblioteket

Kategori:Norske forfattarar
Kategori:Folk frå Vågå
Kategori:Vinnarar av Kritikerprisen
Kategori:Vinnarar av Doblougprisen